త్రిబాణధారి బార్బరిక్

త్రిబాణధారి బార్బరిక్ 2025లో తెలుగులో విడుదలైన సోషియో ఫాంటసీ సినిమా. మారుతి సమర్పణలో వానర సెల్యూలాయిడ్‌ బ్యానర్‌పై విజయ్‌పాల్‌ రెడ్డి అడిదెల నిర్మించిన ఈ సినిమాకు మోహన్ శ్రీవత్స దర్శకత్వం వహించాడు. సత్యరాజ్, వశిష్ట ఎన్‌ సింహా, సత్యం రాజేష్, ఉదయభాను ప్రధాన పాత్రల్లో నటించిన ఈ సినిమా టీజర్‌ను జనవరి 3న, ట్రైలర్‌ను ఆగష్టు 13న విడుదల చేయగా, సినిమా ఆగస్ట్ 22న విడుదల కావాల్సి ఉండగా అనివార్య కారణాల వల్ల ఆగష్టు 29న విడుదల చేశారు. 

త్రిబాణధారి బార్బరిక్ అక్టోబర్ 10 నుండి స‌న్ నెక్ట్స్‌లో తెలుగు, త‌మిళ భాష‌ల్లో.. అమెజాన్ ప్రైమ్ వీడియోలో తెలుగు, త‌మిళం, క‌న్న‌డ, హిందీ భాష‌ల్లో స్ట్రీమింగ్ ప్రారంభమైంది.
కథ
సైక్రియాట్రిస్ట్ డాక్టర్‌ శ్యామ్‌ కత్తు (సత్యరాజ్‌) కొడుకు, కోడలు చనిపోవడంతో మనవరాలు నిధి (మేఘన) ని అల్లారు ముద్దుగా పెంచుకుంటాడు. ఓ రోజు స్కూల్‌కు వెళ్లిన నిధి  కిడ్నాప్ అవుతుంది. దీంతో శ్యామ్ కంగారుగా పోలీస్ కంప్లైంట్ ఇస్తాడు. పోలీస్ విచారణ సమయంలో కీలక విషయాలు బయటపడతాయి. లేడీ డాన్ వాకిలి పద్మ (ఉదయభాను) మేనల్లుడు దేవ్ (క్రాంతి కిరణ్)కు పాప మిస్సింగ్ కేసుకు ఉన్న సంబంధం ఏంటి ? తప్పిపోయిన నిధి ఏమయింది? తన మనవరాలిని శ్యామ్ కనిపెట్టగలిగాడా ? లేదా ? అనేదే మిగతా సినిమా కథ.
నటీనటులు
  డాక్టర్ శ్యామ్‌గా సత్యరాజ్ 
 వశిష్ట ఎన్‌ సింహా
 సత్యం రాజేష్
వాకిలి పద్మగా ఉదయభాను
 సాంచి రాయ్
 మొట్ట రాజేంద్రన్
 ప్రభావతి
 వీటీవీ గణేష్
 మేఘన
 ఎండి. షిన్హా సర్దర్
 క్రాంతి కిరణ్
 కార్తికేయ

 పాటలు

మూలాలు

బయటి లింకులు

వర్గం:2025 తెలుగు సినిమాలు